Komisjoni otsus,

11. aprill 2001,

teatavate loomsete saaduste märgistamise ja kasutamise kohta seoses otsusega 2001/172/EÜ teatavate kaitsemeetmete kohta seoses suu- ja sõrataudiga Ühendkuningriigis

(teatavaks tehtud numbri K(2001) 1114 all)

(EMPs kohaldatav tekst)

(2001/304/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud direktiiviga 92/118/EMÜ, [2] eriti selle artiklit 10,

võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta, mida kohaldatakse ühendusesiseses kaubanduses seoses siseturu väljakujundamisega, [3] viimati muudetud direktiiviga 92/118/EMÜ, eriti selle artiklit 9,

võttes arvesse nõukogu direktiivi 64/433/EMÜ värske liha tootmise ja turustamise tervishoiunõuete kohta, [4] viimati muudetud direktiiviga 95/23/EÜ, [5] eriti selle artikli 6 lõike 1 punkti f,

võttes arvesse nõukogu direktiivi 77/99/EMÜ lihatoodete ja teatavate muude loomsete saaduste tootmist ja turustamist mõjutavate tervishoiuprobleemide kohta, [6] viimati muudetud direktiiviga 97/76/EÜ, [7] eriti selle artikli 3 A lõike 7 teist taanet,

ning arvestades järgmist:

(1) Pärast Ühendkuningriigis ilmnenud suu- ja sõrataudi puhanguid võttis komisjon vastu otsuse 2001/172/EÜ, mis käsitleb teatavaid kaitsemeetmeid seoses suu- ja sõrataudiga Ühendkuningriigis, [8] viimati muudetud otsusega 2001/…/EÜ. [9]

(2) Järelevalvetsoonis võetavad meetmed on sätestatud 18. novembri 1985. aasta direktiivi 85/511/EMÜ (millega kehtestatakse ühenduse meetmed suu- ja sõrataudi tõrjeks, [10] viimati muudetud Austria, Soome ja Rootsi ühinemisaktiga) artiklis 9.

(3) Taudi olukord Suurbritannias tingib järelevalvetsooni käsitlevate piirangute säilitamist pikemaks ajavahemikuks, millest tulenevad probleemid selliste tapmiseks ettenähtud haiguskahtlusega loomade suureneva arvu tõttu, keda peetakse põllumajandusettevõtetes, mis ei ole suu- ja sõrataudiga nakatunud.

(4) Direktiivi 85/511/EMÜ artikliga 9 nähakse ette haiguskahtlusega loomade vedu ametliku järelevalve all tapamajasse hädatapmiseks. Pädevad asutused võivad lubada sellist vedu üksnes pärast seda, kui riiklik veterinaararst on kontrollinud kõiki asjaomaseid loomi ning kinnitanud, et ühelgi loomal ei kahtlustata nakatumist.

(5) Nõukogu direktiiviga 72/461/EMÜ ühendusesisest värske lihaga kauplemist mõjutavate tervishoiuprobleemide kohta, [11] viimati muudetud Austria, Soome ja Rootsi ühinemisaktiga, nõutakse, et liha, mis on saadud loomadelt, kes on pärit põllumajandusettevõtetest või aladelt, kus on tervishoiunõuete tõttu kohaldatud keeldu vastavalt direktiivi 64/432/EÜ (ühendusesisest sigade ja veistega kauplemist mõjutavate loomatervishoiu probleemide kohta, [12] viimati muudetud nõukogu direktiiviga 2000/20/EÜ [13]) artikli 3 lõike 2 punktile b, ei saadeta ühe liikmesriigi territooriumilt teise liikmesriigi territooriumile ja et selline liha ei tohi kanda ühenduse tervisemärki, kui sellele ei ole lisatud risti.

(6) Nõukogu direktiiviga 80/215/EMÜ ühendusesisest lihatoodetega kauplemist mõjutavate loomatervishoiu probleemide kohta, [14] viimati muudetud Austria, Soome ja Rootsi ühinemisaktiga, lubatakse direktiivi 72/461/EMÜ artikli 5 lõikes a sätestatud templiga märgistatud lihast valmistatud lihatooteid märgistada vastavalt direktiivi 77/99/EMÜ B lisa VI peatükile, kui selline liha on läbinud teatava töötluse.

(7) Nõukogu direktiivi 64/433/EMÜ artikli 6 lõike 1 punktiga f nõutakse, et liikmesriigid peavad tagama, et veterinaarpiirangutega alalt pärit liha suhtes kohaldatakse erieeskirju, mis määratakse kindlaks igal juhul eraldi kõnealuse direktiivi artiklis 16 sätestatud korras. Lisaks sellele nõutakse direktiivi 64/433/EMÜ artikli 6 lõike 1 punktiga h, et selline liha tuleb märgistada riikliku templiga, mida ei saa segi ajada ühenduse templiga ja mis ei ole eelkõige ovaalne.

(8) Direktiivi 77/99/EMÜ artikli 3 A lõike 7 teise taandega nõutakse, et lihatooted tuleb valmistada kohalikul tasandil turustatavast lihast, mis varustatakse direktiivi 77/99/EMÜ artiklis 20 sätestatud korras kindlaks määratava märgiga.

(9) Nõukogu 27. novembri 1990 aasta direktiivi 91/495/EMÜ (milles käsitletakse küülikuliha ja tehistingimustes peetavate ulukite liha tootmist ja turuleviimist mõjutavaid loomade ja inimeste terviseohutuse probleeme, [15] viimati muudetud direktiiviga 94/65/EÜ [16]) artikli 3 lõike 1 punktiga f nähakse ette tehistingimustes peetavate ulukite liha tähistamine tervisemärgiga.

(10) Komisjoni otsusega 2001/172/EÜ keelatakse Suurbritanniast pärit olevatelt veistelt, lammastelt, kitsedelt, sigadelt ja muudelt sõralistelt saadud liha lähetamine, välja arvatud enne 1. veebruari 2001 tapetud loomadelt saadud liha puhul, ning sellisest lihast valmistatud lihatoodete lähetamine, kui see liha ei ole läbinud teatavat töötlust.

(11) Seetõttu on selle otsuse eesmärk määrata kindlaks tervisemärk, mida kasutatakse haiguskahtlusega loomadelt saadud värske liha ja sellisest lihast valmistatud lihatoodete puhul, mida vastavalt suu- ja sõrataudi käsitlevatele ühenduse õigusaktidele ei tohi ühendusesiseselt turustada, ning selliste tervisemärkide kasutamise tingimused.

(12) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Ilma et see piiraks nõukogu direktiivi 85/511/EMÜ ja eelkõige selle artiklite 5 ja 9 sätete kohaldamist, tagab Ühendkuningriik, et:

1. Vastavalt direktiivi 72/461/EMÜ artikli 5 lõikele 1 ei tähistata direktiivi 64/433/EMÜ artikli 3 nõuetele vastavat värsket liha, mis on saadud veistelt, lammastelt, kitsedelt ja sigadelt, ega direktiivi 91/495/EMÜ artikli 6 nõuetele vastavat värsket liha, mis on saadud muudelt Suurbritanniast pärinevatelt sõralistelt, ning mis on töödeldud pärast artikli 3 kohaselt komisjonile ja liikmesriikidele teatatavat kuupäeva, direktiivi 64/433/EMÜ I lisa XI peatükis või direktiivi 91/495/EMÜ I lisa III peatükis sätestatud tervisemärgiga.

2. Vastavalt direktiivi 64/433/EMÜ artikli 6 lõike 1 punktile h ja kooskõlas direktiivi 91/495/EMÜ artikli 6 lõike 3 sätetega märgistatakse lõikes 1 osutatud värske liha riikliku templiga, mida ei saa segi ajada kõnealuse direktiivi I lisa XI peatükis sätestatud ühenduse templiga ja mis eelkõige ei ole ovaalne.

3. Lõikes 2 osutatud tervisemärgi näidis esitatakse lisas. Tervisemärk on ühte direktiivi 94/36/EÜ [17] artikli 2 lõikes 8 osutatud värvi, välja arvatud E129 Allura Red AC.

4. Kui tegemist ei ole ühendusesisese kaubandusega, võib lõikest 1 olenemata ja juhul, kui värske liha on pakendatud vahetult tarbijale müügiks ettenähtud müügipakendisse, lõikes 1 osutatud liha üleminekuaja jooksul tähistada vastavalt direktiivi 64/433/EMÜ I lisa XI peatükis ja direktiivi 91/495/EMÜ I lisa III peatükis määratletud märgiga, tingimusel et täiendavalt kasutatakse lõikes 2 osutatud erimärki. Selle lõike sätete alusel nõutava märgi mõõtmed ei pea vastama lisas esitatud nõuetele.

Artikkel 2

Ühendkuningriik tagab, et:

1. Direktiivi 77/99/EMÜ tervishoiunõuetele vastavad lihatooted, mis on valmistatud artikli 1 lõike 2 kohaselt märgistatud värskest lihast, tähistatakse riikliku märgiga, mida ei saa segi ajada kõnealuse direktiivi B lisa VI peatükis ettenähtud ühenduse tervisemärgiga ja mis eelkõige ei ole ovaalne.

Erandina esimesest lõigust võib käesoleva otsuse artikli 1 lõike 2 kohaselt märgistatud värskest lihast valmistatud lihatooteid, mida on töödeldud komisjoni otsuse 2001/172/EÜ artikli 3 lõike 2 kohaselt, tähistada direktiivi 77/99/EMÜ B lisa VI peatükis ettenähtud tervisemärgiga ja lähetada Ühendkuningriigist mujale vastavalt otsuse 2001/172/EÜ artikli 3 lõigetele 4–6.

2. Lõike 1 esimeses lõigus osutatud tervisemärgi näidis on esitatud lisas, kuid selle mõõtmed ei pea vastama seal osutatutele.

3. Kui tegemist ei ole ühendusesisese kaubandusega, võib lõike 1 esimesest lõigust olenemata lõike 1 esimeses lõigus osutatud lihatooteid üleminekuaja jooksul tähistada direktiivi 77/99/EMÜ B lisa VI peatükis ettenähtud tervisemärgiga, tingimusel et täiendavalt kasutatakse lõikes 2 osutatud erimärki.

Artikkel 3

Ühendkuningriik teatab komisjonile ja liikmesriikidele kuupäeva, millal alustatakse värske liha märgistamisega vastavalt artiklile 1, ning ei luba enne kõnealust kuupäeva inimtoiduks tappa veiseid, lambaid, kitsi, sigu ja muid sõralisi, kes on pärit Suurbritannia kaitse- ja järelevalvetsoonis asuvatest põllumajandusettevõtetest, nagu on määratletud nõukogu direktiivi 85/511/EMÜ artikli 9 lõikes 1 ja 2.

Artikkel 4

Käesolev otsus on adresseeritud liikmesriikidele.

Brüssel, 11. aprill 2001

Komisjoni nimel

komisjoni liige

David Byrne

[1] EÜT L 224, 18.8.1990, lk 29.

[2] EÜT L 62, 15.3.1993, lk 49.

[3] EÜT L 395, 30.12.1989, lk 13.

[4] EÜT 121, 29.7.1964, lk 2012/64. Ajakohastatud direktiiviga 91/497/EMÜ (EÜT L 268, 24.4.1991, lk 69).

[5] EÜT L 243, 11.10.1995, lk 7.

[6] EÜT L 26, 31.1.1977, lk 85. Ajakohastatud direktiiviga 92/5/EMÜ (EÜT L 57, 2.3.1992, lk 1).

[7] EÜT L 10, 16.1.1998, lk 25.

[8] EÜT L 62, 2.3.2001, lk 22.

[9] EÜT L.

[10] EÜT L 315, 26.11.1985, lk 11.

[11] EÜT L 302, 31.12.1972, lk 34.

[12] EÜT 121, 29.7.1964, lk 1977/64.

[13] EÜT L 163, 4.7.2000, lk 35.

[14] EÜT L 47, 21.2.1980, lk 4.

[15] EÜT L 268, 24.9.1991, lk 41.

[16] EÜT L 368, 31.12.1994, lk 10.

[17] EÜT L 237, 19.9.1994, lk 13.

--------------------------------------------------

LISA

+++++ TIFF +++++

--------------------------------------------------